Z Á P I S N I C A

**z valného zhromaždenia občianskeho združenia**

# Slovenská asociácia Corporate Governance

# Slovak Association of Corporate Governance

**so sídlom Vysoká č. 17, 811 06 Bratislava, IČO: 30 856 582**

(ďalej „SACG“ alebo „Asociácia“ v príslušnom gramatickom tvare)

*Dátum čas a miesto konania:*

8.11.2022 o 17:00 v sídle EY Slovakia

*Program rokovania:*

1. Otvorenie
2. Voľba orgánov riadneho valného zhromaždenia (predseda, zapisovateľ, dvaja overovatelia zápisnice, skrutátor)
3. Výročná správa o činnosti a hospodárení Asociácie v roku 2021
4. Plán činnosti na roky 2022/2023 a stav rozpočtu Asociácie
5. Voľba členov orgánov Asociácie
6. Diskusia
7. Záver

*Účastníci:* pp. Róbert Bátovský, Lenka Debnárová, Dalimil Draganovský, Katarína Goldbergerová, Peter Hajduček, Jaroslav Košťálik, Michal Kotlárik, Barbora Lazárová, Radomír Mako, Igor Palkovič, Martin Peter, Ľuboslava Veresová

*Účastníci (čestní členovia) bez hlasovacieho práva:* pp. Mária Hurajová, Ivan Gránsky

*Priebeh a výsledky rokovania:*

***Ad 1. Otvorenie***

Riadne valné zhromaždenie Asociácie otvorila podpredsedníčka Správnej rady a výkonná riaditeľka pani Barbora Lazárová, privítala prítomných, osobitne nových členov za VšZP, a.s. pani Ľuboslavu Veresová a pána Róberta Bátovského, a zástupkyňu MHSR pani Katarínu Goldbergerovú. Vzhľadom na prítomnosť nových členov SACG sa všetci prítomní predstavili účastníkom valného zhromaždenia. Valného zhromaždenia sa zúčastnilo 14 členov, čo je viac ako jedna tretina všetkých členov (37), valné zhromaždenie bolo uznášaniaschopné.

***Ad 2. Voľba orgánov riadneho valného zhromaždenia***

Prítomní členovia schválili návrh programu zasadnutia a zvolili členov orgánov valného zhromaždenia:

Predseda: Radomír Mako

Zapisovateľka: Barbora Lazárová

Dvaja overovatelia zápisnice: Michal Kotlárik a Dalimil Draganovský

Skrutátor: Martin Peter

Bolo prijaté nasledovné uznesenie valného zhromaždenia:

***Uznesenie č.1:***

*Valné zhromaždenie Asociácie schválilo návrh programu zasadnutia a zvolilo členov orgánov VZ:*

*predseda – Radomír Mako, zapisovateľka – Barbora Lazárová, dvaja overovatelia zápisnice – Michal Kotlárik a Dalimil Draganovský, skrutátor – Martin Peter.*

*(hlasovali za: 12 hlasov, proti: 0 hlasov, zdržali sa hlasovania: 2 hlasy)*

Po zvolení orgánov valného zhromaždenia prevzal vedenie valného zhromaždenia pán Radomír Mako, podpredseda Správnej rady a požiadal výkonnú riaditeľku, aby podala správu o činnosti a hospodárení Asociácie v roku 2021.

***Ad 3. Výročná správa o činnosti a hospodárení Asociácie v roku 2021***

Pani Barbora Lazárová informovala prítomných o výsledku plánovaných aktivít a hospodárenia Asociácie: Cieľom SACG v roku 2021 bolo predložiť ***Kódex správy spoločností s majetkovou účasťou štátu na Slovensku (ďalej len „Kódex SACG“)*** prostredníctvom MHSR/MFSR na rokovanie Vlády SR. Predsedníčka Správnej rady pani Elena Kohútiková začiatkom roka 2021 prerokovala tento zámer s ministrom hospodárstva pánom Richardom Sulíkom a štátnym tajomníkom pánom Jánom Oravcom, ako aj s ministrom financií pánom Eduardom Hegerom a štátnym tajomníkom pánom Ľubošom Jančíkom. Obe ministerstvá vyjadrili podporu zámeru SACG a zhodli sa, že materiál na rokovanie Vlády SR predloží MFSR.

MFSR pripravilo návrh uznesenia Vlády SR k materiálu **„Zvýšenie efektívnosti, transparentnosti a miery zodpovednosti pri riadení a správe podnikov štátnej správy“**, súčasťou ktorého bol aj *Kódex SACG.* Cieľom tohto materiálu je zabezpečiť implementáciu princípov Corporate Governance pri výkone vlastníckych práv v podnikoch s majetkovou účasťou štátu (SOEs) definovaných Ústavným zákonom č. 493/2011 Z.z. o rozpočtovej zodpovednosti v znení neskorších predpisov.

SACG mala možnosť materiál pripomienkovať a uviesť na správnu mieru informácie o autorstve *Kódexu SACG*, odstrániť formálne chyby v texte dokumentu, a do návrhu uznesenia Vlády SR doplniť zámer MFSR spolupracovať so SACG pri vypracovaní tzv. **„J*ednotného reportovacieho štandardu“***, ako aj pri jeho následnom vyhodnocovaní.

Vzhľadom na pandémiu COVID 19, vojnu na Ukrajine, energetickú krízu a s tým súvisace priority, tento materiál nebol doposiaľ predložený na rokovanie Vlády SR.

**Organizácia valného zhromaždenia CECGA v septembri 2021**

Riadne valné zhromaždenie sa konalo 7. septembra 2021 v sídle spoločnosti OTP Banka Slovensko, a.s. Priebeh a závery valného zhromaždenia sú zhrnuté v zápisnici, ktorú obdržali všetci členovia.

**Súťaž o Cenu SACG „Dobre spravovaná firma za rok 2020“ v rámci kategórií súťaže Via Bona Slovakia**

Do súťaže o Cenu SACG „*Dobre spravovaná firma za rok 2020“* sa prihlásili len dve spoločnosti, z ktorých na základe schválených kritérií a odporúčania Správnej rady SACG, Hodnotiaca komisia Via Bona Slovakia vybrala víťaza, ktorým sa stala Slovenská sporiteľňa, a.s.

Špeciálna cena „*Dobre spravovaná firma za rok 2020“* bola víťazovi odovzdaná v septembri 2021.

**Európska konferencia Corporate Governance v rámci slovinského predsedníctva Rady EÚ.**

V novembri 2021 sa v rámci slovinského predsedníctva konala online konferencia „Beyond Traditional Corporate Governance – Sustainability & Innovation“. Diskusia na tému udržateľnosti a inovácií bola dobre časovo zosúladená s iniciatívou Európskej komisie „European Green Deal and the Capital Markets Union“, obsahom ktorej je aj udržateľnosť reportovania o správe spoločností a externého auditu.

**Udržiavanie kontaktov s partnerskými inštitúciami a participácia na ich odborných podujatiach a diskusiách.**

Aj v roku 2021 Asociácia pokračovala v spolupráci so Slovenskou asociáciou finančníkov pri vydávaní periodika Finančný manažér.

Asociácia udržiava kontakty s partnerskými inštitúciami v zahraničí prostredníctvom členstva v European Corporate Governance Codes Network (ECGCN), ktoré obnáša výmenu poznatkov a zámerov medzi členmi tejto siete, prezentovanie spoločných pripomienok k návrhom odporúčaní a smerníc Európskej komisie, participáciu na prieskumoch nadnárodných zoskupení (ecoDa, ECGI), diskusie k aktuálnym otázkam na spoločných zasadnutiach, ktoré sa obvykle konajú v čase organizácie Európskej konferencie Corporate Governance v krajinách predsedajúcich Rade Európskej únie.

**Prehľad členov SACG s vyznačením členov prijatých od ostatného valného zhromaždenia, ktoré sa konalo 7.9.2021:**

Korporátni členovia:

Slovnaft, a.s. – pán Jaroslav Košťálik

VÚB, a.s. – pani Elena Kohútiková

SLSP, a.s. – pán Ján Kováč

PSS, a.s. – pp. Lucia Takácsová, Katarína Sýkorová Chmelárová, Jozef Plško

EY Slovakia – pán Dalimil Draganovský

MHSR – pp. **Katarína Golbergerová (od 1.5.2022)**, Peter Hajduček

**VšZP, a.s. –** pp. **Róbert Bátovský, Ingrid Kolaříková, Ľuboslava Veresová, Zuzana Turčanová, Lenka Krnová (od 1.1.2022)**

Individuálni členovia:

pp. Barbora Lazárová, Zitka Zemková, Radomír Mako, Peter Čavojský, Radoslav Bielka, Igor Palkovič, Lucia Žitňanská, Martin Bohoš,Martin Barto

Akademickí členovia:pp. Michal Kotlárik, Martin Peter, Lenka Debnárová, Dušan Steinhauser, Vladimíra Roštárová, Barbora Grambličková, Patrícia Dutková, Hussam Musa, Zdenka Musová

Čestní členovia:

pp. Tibor Bôrik, Mária Hurajová, Andrej Révay, Slavomír Šťastný, Ivan Gránsky

V septembri 2021 ukončila svoje korporátne členstvo OTP Banka Slovensko, a.s. a pani Zitka Zemková sa stala individuálnym členom SACG.

V apríli 2022 ukončili svoje členstvo pani Miriam Letašiová, pán Andrej Naščák a pán Ľuboš Lopatka. V rámci korporátneho členstva MHSR bola namiesto pani Miriam Letašiovej a pána Andreja Naščáka nominovaná pani Katarína Goldbergerová, riaditeľka odboru akcionárskych práv.

V októbri 2022 ukončila svoje členstvo pani Janka Pagáčová. Asociácia má 37 členov.

**Správa o hospodárení Asociácie v roku 2021**

K 1.1.2021 bol stav finančných prostriedkov na účte Asociácie **32.790,62 €.**

**Celkové príjmy v roku 2021 boli vo výške 16.725 €** tvorené výhradne z členských príspevkov.

**Celkové výdavky dosiahli výšku 11.864,80 €,** z toho najvýznamnejšiu položku tvorili výdavky spojené so zabezpečením chodu Asociácie a s aktualizáciou internetových stránok.

Stav finančných prostriedkov Asociácie k 31.12.2021 bol **37.650,82 €.**

|  |  |  |  |
| --- | --- | --- | --- |
| **Čerpanie rozpočtu SACG na rok 2021** | | **Príjmy** | **Výdavky** |
|  |  | **v EUR** | **v EUR** |
| **Stav účtu k 1.1.2021**  Členské príspevky  Zabezpečenie chodu Asociácie  Administratívne výdavky |  | **32.790,62**  16.725,00 | 10.320,00  334,34 |
| Web stránka, doména + hosting |  | 55,46 |
| Aktualizácia web stránky | |  | 750,00 |
| SAF – články v FM | |  | 150,00 |
|  | |  |  |
|  |  |  |  |
| Bankové poplatky |  |  | 55,00 |
| Účtovná závierka + daňové priznanie |  |  | 200,00 |
|  |  |  |  |
|  |  |  |  |
|  |  |  |  |
|  | |  |  |
|  |  |  |  |
|  |  |  |  |
|  |  |  |  |
| **Spolu:** |  | **49.515,62** | **11.864,80** |
|  |  |  |  |
| **Zostatok k 31.12.2021:** |  | **37.650,82** |  |
|  |  |  |  |

Bolo prijaté nasledovné uznesenie valného zhromaždenia:

***Uznesenie č.2:***

*Valné zhromaždenie Asociácie schválilo predloženú Výročnú správu o činnosti a hospodárení Asociácie v roku 2021, tak ako bola predložená.*

*(hlasovali za: 12 hlasov, proti: 0 hlasov, zdržali sa hlasovania: 2 hlasy)*

***Ad 4. Plán činnosti Asociácie na roky 2022/2023 a stav rozpočtu Asociácie***

Pani Barbora Lazárová predstavila prítomným návrh plánu činnosti Asociácie v znení ako bol členom SACG zaslaný pred konaním valného zhromaždenia. Na základe širokej diskusie prítomných bolo dohodnuté, že Asociácia nebude vo veci *Kódexu správy spoločností s majetkovou účasťou štátu na Slovensku (Kódex SACG)* ďalejčakať na schválenie materiálu *„Zvýšenie efektívnosti, transparentnosti a miery zodpovednosti pri riadení a správe podnikov štátnej správy“* vládou SRa od toho odvíjať ďalšie aktivity súvisiace s implementáciou *Kódexu SACG* na Slovensku, ale *Kódex SACG* predstaví spoločnostiam s majetkovou účasťou štátu na Workshope SACG.

Plán činnosti Asociácie bol upravený do nasledovnej podoby:

1. Zorganizovať Workshop SACG pre spoločnosti s majetkovou účasťou štátu k jednotlivým princípom Corporate Governance, ktoré sú obsiahnuté v *Kódexe správy spoločností s majetkovou účasťou štátu na Slovensku*.
2. Na pôde Správnej rady prerokovať a pripraviť návrh rozšírenia agendy Asociácie o problematiku **Enviromental, Social, and Governance Principles and Criteria (ďalej len „ESG“),** a s tým súvisiaci projekt profesionalizácie činnosti Asociácie.
3. Zorganizovať Corporate Governance Fórum 2023 na aktuálnu tému ESG*.*
4. Zabezpečiť účasť na Európskej konferencií Corporate Governance a na stretnutí členov European Corporate Governance Codes Network v roku 2022 v Prahe, a v roku 2023 vo Švédsku, resp. v Španielsku, prípadne na iných podujatiach súvisiacich s agendou ESG.
5. Zabezpečiť PR aktivity Asociácie formou:

* mediálnej prezentácie rozšírenia agendy Asociácie o problematiku ESG;
* organizácie a mediálnej podpory Workshopu a Corporate Governance Fóra 2023.

1. Udržiavať kontakty s partnerskými inštitúciami a participovať na ich odborných podujatiach a diskusiách. V prípade záujmu členov obnoviť spoluprácu so Slovenskou asociáciou finančníkov pri vydávaní periodika Finančný manažér.

**Stav rozpočtu Asociácie v roku 2022**

Zostatok finančných prostriedkov na účte Asociácie k 1.1.2022 bol **37.650,82 €.** Jediným zdrojom príjmu v roku 2022 boli členské príspevky v objeme cca **13.945,00 €** (+VšZP 2000,00 € v 12/2021).

Očakávané výdavky v roku 2022 predpokladáme vo výške **11.142,25 €.** Súvisia najmä so zabezpečením chodu Asociácie 10.320,00 €.

Očakávaný zostatok k 31.12.2022 je **40.453,57 €**.

|  |  |  |  |
| --- | --- | --- | --- |
| **Rozpočet SACG v roku 2022** | | **Príjmy** | **Výdavky** |
|  |  | **v EUR** | **v EUR** |
| **Stav účtu k 1.1.2022**  Členské príspevky  Zabezpečenie chodu asociácie |  | **37.650,82**    13.945,00 | 10.320,00 |
| Web stránka, doména + hosting |  | 62,25 |
| Účtovná závierka + daňové priznanie  Aktualizácia web stránky | |  | 220,00  210,00 |
| SAF - články v FM | |  | 100,00 |
| Administratívne výdavky | |  | 50,00 |
| Bankové poplatky |  |  | 60,00 |
| Účasť na Konferencii CFA |  |  | 120,00 |
|  |  |  |  |
|  |  |  |  |
|  |  |  |  |
|  |  |  |  |
|  | |  |  |
|  |  |  |  |
|  |  |  |  |
|  |  |  |  |
| **Spolu:** |  | **51.595,82** | **11.142,25** |
|  |  |  |  |
| **Očakávaný zostatok k 31.12.2022:** |  | **40.453,57** |  |
|  |  |  |  |

Bolo prijaté nasledovné uznesenie valného zhromaždenia:

***Uznesenie č.3:***

*Valné zhromaždenie Asociácie schválilo upravený Plán činnosti na roky 2022/2023 (v znení uvedenom vyššie) a stav rozpočtu Asociácie, tak ako bol predložený.*

*(hlasovali za: 12 hlasov, proti: 0 hlasov, zdržali sa hlasovania: 2 hlasy)*

***Ad 5. Voľba členov orgánov Asociácie***

Pred voľbou členov orgánov výkonná riaditeľka informovala prítomných, že kandidátky na členov orgánov boli zostavené na základe diskusie s doterajšími členmi, z ktorej vyplynulo, že dlhoroční členovia Správnej rady pani Zitka Zemková (OTP Banka Slovensko, a.s.) a pán Jaroslav Košťálik (Slovnaft, a.s.) sa vzdávajú členstva v Správnej rade vzhľadom na skutočnosť, že spoločnosti, ktoré v SACG reprezentovali ukončili, resp. v krátkej dobe plánujú ukončiť svoje členstvo v SACG. V priebehu roka 2022 ukončil svoje členstvo v SACG a svoje pôsobenie v Správnej rade aj pán Ľuboš Lopatka.

Uvoľnené tri miesta v Správnej rade boli ponúknuté riaditeľke Odboru akcionárskych práv na MHSR pani Kataríne Goldbergerovej, konateľovi a partnerovi v spoločnosti Roedl & Partner Audit, s.r.o. pánovi Igorovi Palkovičovi a riaditeľke Kancelárie generálneho riaditeľa Všeobecnej zdravotnej poisťovne, a.s. pani Ľuboslave Veresovej. Všetci oslovení ponuku na členstvo v Správnej rade prijali.

Kandidátka na členov Výboru pre nominácie členstvo a etiku bola predložená v nezmenenej podobe.

Správna rada predložila Valnému zhromaždeniu nasledovný návrh na členov Správnej rady a členov Výboru pre nominácie členstvo a etiku:

**Správna rada:**

Ing. Dalimil Draganovský, EY Slovakia

Mgr. Katarína Goldbergerová, MHSR

Mgr. Michal Kotlárik, PhD., MSSR

Ing. Barbora Lazárová, SACG

Mgr. Radomír Mako, KINGFISHER Executive Search, s.r.o.

Ing. Igor Palkovič, Roedl & Partner Audit, s.r.o.

Mgr. Martin Peter, MFSR

PhDr. Ľuboslava Veresová, VšZP, a.s.

Doc. JUDr. Lucia Žitňanská, PhD., Trnavská univerzita v Trnave

**Výbor pre nominácie členstvo a etiku:**

Ing. Ivan Gránsky, Committee of Experts Member, Hellenic Republic Asset Development Fund

Ing. Mária Hurajová, Slovak American Foundation

Ing. Elena Kohútiková, PhD., VÚB, a.s.

Bolo prijaté nasledovné uznesenie valného zhromaždenia:

***Uznesenie č.4:***

*Valné zhromaždenie Asociácie jednomyseľne zvolilo na ďalšie ročné obdobie členov Správnej rady a členov Výboru pre nominácie členstvo a etiku, tak ako boli navrhnutí. (Hlasovania sa vo vyťahu ku svojej kandidatúre zdržali tí, ktorí kandidovali na členstvo v orgánoch Asociácie).*

*Predsedov orgánov Asociácie si ich členovia zvolia na ich najbližšom zasadnutí.*

***Ad 6. Diskusia***

Diskusia prebiehala prakticky počas celého zasadnutia valného zhromaždenia. Hlavnými témami diskusie boli *Kódex správy spoločností s majetkovou účasťou štátu na Slovensku (*Kódex SACG*)* a rozšírenie agendy Asociácie o princípy a kritériá Enviromental, Social and Governance (ESG).

Viacerí členovia zdôraznili, že napriek tomu, že sa zatiaľ nepodarilo implementovať Kódex SACG do systému správy spoločností s majetkovou účasťou štátu prostredníctvom Uznesenia Vlády SR, Asociácia nemá opúšťať túto tému, a má sa pokúsiť osloviť Odbory akcionárskych práv na jednotlivých ministerstvách s ponukou predstavenia princípov Kódexu a konzultácií na Workshope SACG. Napriek tomu, že sú už štátne firmy, ktoré sa ku Kódexu SACG prihlásili, resp. plánujú prihlásiť (SPP, a.s., VšZP, a.s.) prítomní členovia konštatovali, že ak povinnosť reportovať o dodržiavaní princípov Corporate Governance pri správe štátnych firiem nebude požadovať štát, tak ich dodržiavanie nebude dlhodobo udržateľné.

Rozšírenie agendy Asociácie o oblasť ESG členovia jednomyseľne podporili, i keď viacerí poukázali na výzvy, ktoré budú spojené s profesionalizáciou SACG, keďže so súčasnými kapacitami nebude možné agendu ESG úspešne v Asociácii rozvíjať. Keďže však dodržiavanie princípov a kritérií ESG bude v budúcnosti vyžadované legislatívou, členovia vidia väčšiu šancu na ich reálne uplatňovanie. Je to nová téma, ktorá napriek tomu, že sa jej budú venovať profesionálne firmy, bude vyžadovať podporu a prísun aktuálnych informácií od nezávislej inštitúcie, ktorou môže byť práve SACG.

V rámci diskusie zaznel zaujímavý podnet zo strany pani Lenky Debnárovej, ktorá je finančnou riaditeľkou Mesta Liptovský Mikuláš, a pána Michala Kotlárika, aby SACG oslovila Transparency International Slovensko s návrhom zaradiť medzi kritériá rebríčka Otvorená samospráva aj kritériá vychádzajúce z princípov Corporate Governance.

V priebehu diskusie výkonná riaditeľka pripomenula, že **29.11.2022** sa v rámci predsedníctva Českej republiky Rady EU, koná **Európska konferencia Corporate Governance v Prahe**, na ktorú sa členovia môžu zúčastniť buď online alebo prezenčne. Pozvánku s linkom na registráciu obdržali e-mailom všetci členovia SACG.

Správna rada na svojom najbližšom zasadnutí **7.12.2022 o 17:00 v sídle EY** prerokuje predložené návrhy členov a zaradí ich do plánu činnosti na rok 2023 a na ďalšie obdobie.

## *Ad 7. Záver*

Pán Radomír Mako sa poďakoval členom, ktorí sa zúčastnili valného zhromaždenia a predložili návrhy na ďalší rozvoj Asociácie, ako aj všetkým členom SACG za pretrvávajúcu podporu aktivít Asociácie.

Valné zhromaždenie prebehlo v súlade so Stanovami Asociácie a boli schválené všetky body programu.

Radomír Mako ..........................................................

predseda VZ

Barbora Lazárová ............................................................

zapisovateľka

Michal Kotlárik .............................................................

overovateľ zápisnice

Dalimil Draganovský ..............................................................

overovateľ zápisnice

Martin Peter ..............................................................

skrutátor

Bratislava, 11.11.2022